পাপুয়া নিউগিনি

**পাপুয়া নিউগিনি**, পুরো নাম **দ্যা ইনডিপেনডেন্ট স্টেট অব পাপুয়া নিউ গিনি**,
ইংরেজি Papua New Guinea প্রশান্ত মহাসাগরের একটি দ্বীপ রাষ্ট্র। এটি ওশেনিয়া মহাদেশের মেলানেশিয়া অঞ্চলে অবস্থিত একটি দেশ। দেশটি নিউগিনি দ্বীপের পূর্ব অংশ নিয়ে গঠিত। দেশটির পশ্চিম সীমান্তে রয়েছে ইন্দোনেশিয়া। দেশটির দক্ষিণে অষ্ট্রেলিয়া এবং পূর্বে সলোমন দ্বীপের অবস্থান। রাজধানীর নাম পোর্ট মোর্সবি. দেশটি পৃথিবীর তৃতীয় বৃহত্তম দ্বীপ। দেশটির আয়তন, .

১৮৮০ সালে দেশটি উত্তরে জার্মান নিউগিনি এবং পাপুয়া অঞ্চল এই দুই ভাগে বিভক্ত হয়। দক্ষিণের অংশ, বর্তমান পাপুয়া নিউগিনি প্রথম বিশ্বযুদ্ধের পরে অস্ট্রেলিয়ার নিয়ন্ত্রণে আসে, আইনত স্বতন্ত্র নিউ গিনি প্রাক্তন জার্মান উপনিবেশ থেকে লীগ অফ নেশনস ম্যান্ডেট পেয়ে স্বতন্ত্র দেশ হিসাবে প্রতিষ্ঠা পায়। দ্বিতীয় বিশ্বযুদ্ধের নিউগিনি সামরিক অভিযানের সময় দেশটি প্রচণ্ড যুদ্ধক্ষেত্রে রূপ নিয়েছিল। ১৯৭৫ সালে পাপুয়া নিউ গিনি দ্বিতীয় এলিজাবেথকে রানী করে একটি স্বাধীন কমনওয়েলথভূক্ত রাজ্যে পরিণত হয়। ২০২২ সালে দ্বিতীয় রানী এলিজাবেথের মৃত্যু ও রাষ্ট্রীয় অন্ত্যেষ্টিক্রিয়ার পর থেকে তৃতীয় চার্লস পাপুয়া নিউ গিনির রাজা।

পাপুয়ানিউ গিনিতে ৮৪০টি ভাষা রয়েছে (ইংরেজি সহ), সে বিবেচনায় দেশটি বিশ্বের সবচেয়ে ভাষাগত বৈচিত্রপূর্ণ দেশ।  এটি সর্বাধিক গ্রামীণ দেশগুলির মধ্যে একটি, ২০১৯ সালের জনশুমারী অনুযায়ী এর জনসংখ্যার মাত্র ১৩.২৫% শহুরে বাস করে।  এখানকার অধিকাংশ মানুষ প্রাচীন প্রথাগত  সম্প্রদায়ভূক্ত হয়ে বসবাস করে। 
যদিও সরকারি হিসাব অনুযায়ী দেশটির জনসংখ্যা ১ কোটি ১৮ লাখ, ২০২২ সালের ডিসেম্বরে জানা যায়, দেশটির জনসংখ্যা আসলে ১ কোটি ৭০ লাখের কাছাকাছি।  পাপুয়া নিউ গিনি প্রশান্ত মহাসাগরীয় অঞ্চলের সবচেয়ে জনবহুল দ্বীপ রাষ্ট্র।

দেশটি অনেক অনথিভুক্ত প্রজাতির উদ্ভিদ এবং প্রাণীর আবাসস্থল বলে মনে করা হয়। 

আন্তর্জাতিক মুদ্রা তহবিল পাপুয়া নিউগিনিকে একটি উন্নয়নশীল অর্থনীতি হিসাবে তালিকাভুক্ত করেছে; জনসংখ্যার প্রায় ৪০% কৃষক যারা নগদ অর্থনীতি থেকে তুলনামূলকভাবে স্বাধীনভাবে জীবিকা নির্বাহ করে।

পাপুয়া নিউগিনি ১৯৭৬ সাল থেকে দক্ষিণ-পূর্ব এশীয় জাতি সংস্থার (আসিয়ান) একটি পর্যবেক্ষক রাষ্ট্র এবং পূর্ণ সদস্যপদ মর্যাদার জন্য আবেদন করে। বর্তমানে পাপুয়া নিউ গিনি কমনওয়েলথ এর একটি পূর্ণ সদস্যরাষ্ট্র এছাড়াও দশেটি অন্যান্য যে সকল সংগঠনের সদস্য, সেগুলো হল, দ্যা প্যাসিফিক কমিউনিটি, দ্যা প্যাসিফিক আইল্যান্ড ফোরাম, এবং জাতিসংঘ.

## ব্যুৎপত্তি
'পাপুয়া' শব্দটি এসেছে একটি স্থানীয় শব্দ থেকে। যদিও এর উৎস সম্পর্কে নিশ্চিত হয়ে কিছু বলা যায় না। নিউ গিনি দ্বীপপুঞ্জ সম্বন্ধে পর্তুগিজ অধিনায়ক ও ভূগোলবিদ আন্তোনিও গালভাও লিখেছিলেন যে:

নিউ গিনি নামকরন করেছিলেন স্পেনের অভিযাত্রী Yñigo Ortiz de Retez। ১৫৪৫ সালে, তিনি আফ্রিকা ‍উপকূলের  গিনি অঞ্চলের মানুষদের সাথে সাদৃশ্য লক্ষ্য করে এই নামকরন করেছিলেন।

## ইতিহাস

প্রথম বিশ্বযুদ্ধের সময় জার্মানীর নিকট থেকে অস্ট্রেলিয়া জার্মান নিউ গিনি অধিকার করে। ১৯৭৫ সালে এটি অস্ট্রেলিয়ার নিকট থেকে স্বাধীনতা লাভ করে।

প্রত্নতাত্ত্বিক নিদর্শন ও আনুসাঙ্গিক প্রমাণাদি থেকে যানা যায় যে, ৪২,০০০ থেকে ৪৫,০০০ বছর আগে মানুষ প্রথম পাপুয়া নিউ গিনিতে বসতি গড়েছিল। তারা মানব অভিবাসনের প্রথম দিকে আফ্রিকা থেকে আসা অভিবাসীদের বংশধর ছিল।  ২০১৬ সালে কেমব্রিজ বিশ্ববিদ্যালয়ের ক্রিস্টোফার ক্লেইন ও অন্যান্যদের করা এক গবেষণায় দেখা যায়, প্রায় ৫০,০০০ বছর আগে এই জাতিগুলো সাহুলে (বর্তমান অস্ট্রেলিয়া ও নিউ গিনি নিয়ে গঠিত প্যালিওকন্টিনেন্ট) পৌছায় (বর্তমান অস্ট্রেলিয়া ও নিউ গিনি নিয়ে গঠিত প্যালিওকন্টিনেন্ট) পৌঁছেছিল। প্রায় ১০,০০০ বছর আগে সমুদ্রপৃষ্ঠের উচ্চতা বৃদ্ধি পাবার ফলে নিউ গিনিকে অস্ট্রেলিয় ভূখন্ড থেকে বিচ্ছিন্ন করেছিল, কিন্তু আদিবাসী অস্ট্রেলিয়ান এবং পাপুয়ানরা একে অপরের থেকে জিনগতভাবে প্রায় ৩৭,০০০ বছর আগে পৃথক হয়ে যায়। খ্রিস্টপূর্ব ৭০০০ অব্দে নিউ গিনির উচ্চভূমিতে কৃষিকাজ স্বাধীনভাবে বিকশিত হয়েছিল, এই অঞ্চল বিশ্বের কয়েকটি অঞ্চলের মধ্যে একটি যেখানে মানুষ স্বাধীনভাবে উদ্ভিদ পোষণ করেছিল। খ্রিস্টপূর্ব ৫০০ অব্দে নিউ গিনির উপকূলীয় অঞ্চলে অস্ট্রোনেশীয় ভাষাভাষী মানুষের আগমন ঘটে। একই সাথে মৃৎশিল্প, শূকর পালন এবং মাছ ধরার বিশেষ কৌশলের প্রচলন শুরু হয়। অষ্টাদশ শতাব্দীতে, ব্যবসায়ীরা মিষ্টি আলুকে নিউ গিনিতে নিয়ে আসে, যেখানে এটি প্রধান খাদ্যে পরিণত হয়। পর্তুগিজ ব্যবসায়ীরা এ ফসলটি দক্ষিণ আমেরিকা থেকে সংগ্রহ করে মালুকু দ্বীপপুঞ্জের মানুষের কাছে পরিচিত করায়। মিষ্টি আলর উচ্চ ফলন ঐতিহ্যবাহী কৃষিসমাজকে আমূল পরিবর্তন করেছিল। এর আগে এখানকার প্রধান খাদ্য ছিল টারো বা কচু। মিষ্টি আলুর ফলন এর চাইতে অনেক বেশী হওয়ায় সেটা প্রধান খাদ্যের জায়গা দখল করে নেয় এর ফলে উচ্চভূমিতে জনসংখ্যার উল্লেখযোগ্য বৃদ্ধি ঘটে।

যদিও বিংশ শতাব্দীর শেষের দিকে নরমাংসভোজীতা নির্মূল হয়ে যায়, তফাপি অতীতের রীতিতে এসব দেশের অনেক অংশে আচার-অনুষ্ঠানের অংশ হিসাবে নরভোজ অনুশীলন করা হত। এসব মূলতঃ সামাজিক আচার অনুষ্ঠান হিসাবে পালিত হত। অনেক সময় শত্রুর আত্মার হনন বা তার ক্ষমতা অধিগ্রহণ করার জন্য এসব করা হত। 

১৯০১ সালে পাপুয়া উপসাগরের গোয়ারিবাড়ি দ্বীপে মিশনারি হ্যারি মুর ডানসি দ্বীপের দীর্ঘ বাড়িগুলিতে ১০,০০০ মাথার খুলি পেয়েছিলেন যেগুলো প্রচীন রীতির অনুশীলনের প্রমান বহন করে।   ১৯৯১ সালে মারিয়ানা টর্গোভনিক লিখেছিলেন, "সামাজিক প্রতিষ্ঠান হিসাবে নরমাংসভোজনের সর্বাধিক সম্পূর্ণ নথিভুক্ত ঘটনা পাপুয়া নিউ গিনি থেকে এসেছে, যেখানে পঞ্চাশ, ষাট এবং সত্তরের দশকে কিছু বিচ্ছিন্ন অঞ্চলে নর শিকার ও নরমাংসভোজন তখনও প্রচলিত ছিল। এমনকি এখনো কিছু সামাজিক গোষ্ঠীর মধ্যে এই আচরন বিদ্যমান। 

### ইউরোপিয়দের আবির্ভাব
উনিশ শতকের আগ পর্যন্ত ইউরোপিয়রা এই দ্বীপ সম্পর্কে খুব কমই জানতো। যদিও পর্তুগিজ এবং স্প্যানিশ অভিযাত্রিরা, যেমন ডোম জর্জ ডি মেনেজেস এবং ইনিগো অর্টিজ ডি রেটেজ, ১৬ শতকের প্রথম দিকে এই দ্বীপে আসে। এর ৫,০০০ বছর আগে দক্ষিণ-পূর্ব এশিয়ার ব্যবসায়ীরা পাপুয়া নিউ গিনিতে  বার্ডস অব প্যারাডাইজের পালক সংগ্রহ করতে যাতায়াত করত।

### মিশনারি
১৮৪৭ সালের ১৫ সেপ্টেম্বর পাপুয়া নিউ গিনিতে খ্রিস্টধর্মের প্রচার শুরু হয়। মেরি সোসাইটি (মেরিস্ট) এর একটি দল মেরিস্ট মিশনারি নামে উডলার্ক দ্বীপে আসে। তারা উম্বোই দ্বীপে তাদের প্রথম মিশন প্রতিষ্ঠা করে। সেই বছরের পরে, তবে  পরে তারা তাদের মিশন প্রত্যাহার করতে বাধ্য হয়েছিল। পাঁচ বছর পরে ১৮৫২ সালের 8 ই অক্টোবর, পন্টিফিকাল ইনস্টিটিউট ফর ফরেন মিশনস, একটি পন্টিফিকাল ইনস্টিটিউট, উডলার্ক দ্বীপে মিশনটি পুনরায় প্রতিষ্ঠা করে।

### উপনিবেশ

দেশের দ্বৈত নামটি স্বাধীনতার আগে এর জটিল প্রশাসনিক ইতিহাস থেকে উদ্ভূত। ১৮৮৪ সালের শুরুতে, অঞ্চলটি দুটি ঔপনিবেশিক শক্তির মধ্যে বিভক্ত ছিল। [জার্মানি বেশ কয়েক দশক ধরে দেশের উত্তর অংশ শাসন করেছিল। সেময় এর পরিচিত ছিল [জার্মান নিউ গিনি নামে। আর দেশের দক্ষিণ অংশটি গ্রেট ব্রিটেন এবং আয়ারল্যান্ডের যুক্তরাজ্যে পরিণত হয়েছিল। ১৮৮৮ সালে পাপুয়া নিউ গিনি ও কাছাকাছি কিছু সংলগ্ন দ্বীপপুঞ্জ সহ ব্রিটিশ আশ্রিত রাজ্যে পরিনত হয়। তখন তা পরিচিত হয় ব্রিটিশ নিউ গিনি হিসাবে। ১৯০২ সালে পাপুয়া কার্যকরভাবে নতুন ব্রিটিশদের কর্তৃত্বে স্থানান্তরিত হয়। ১৯০৫ সালে পাপুয়া আইন পাস হওয়ার সাথে সাথে এই অঞ্চলটির আনুষ্ঠানিকভাবে নামকরণ করা হয় পাপুয়া অঞ্চল। অস্ট্রেলিয়ান প্রশাসন ১৯০৬ সালে আনুষ্ঠানিকভাবে এই অঞ্চলের শাসনভার গ্রহন করে।

১৯১৪ সালে প্রথম বিশ্বযুদ্ধ শুরু হলে অস্ট্রেলীয় বাহিনী জার্মান নিউ গিনি দখল করে নেয় এবং যুদ্ধ চলাকালিন সময়ে তা অস্ট্রিলিয়ার দখলে থাকে। যুদ্ধে জার্মানি ও অক্ষশক্তির পরাজিত হওয়ার পর, লীগ অব নেশনস অস্ট্রেলিয়াকে এই অঞ্চলটিকে লীগ অব নেশনসের ম্যান্ডেট অনুযায়ী পরিচালনা করার অনুমতি দেয়।

### দ্বিতীয় বিশ্বযুদ্ধ

দ্বিতীয় বিশ্বযুদ্ধের সময় (১৯৪২-১৯৪৫), নিউ গিনি একটি বৃহৎ যুদ্ধক্ষেত্র ছিল। প্রায় ২১৬,০০০ জন জাপানি, অস্ট্রেলিয়ান এবং মার্কিন সেনা এই যুদ্ধক্ষেত্রে মারা গিয়েছিল। দ্বিতীয় বিশ্বযুদ্ধে মিত্রশক্তির বিজয়, অতীতে জার্মান শাসিত অঞ্চল ও ব্রিটিশ নিয়ন্ত্রিত দুটি অঞ্চল একত্রিত হয়ে পাপুয়া এবং নিউ গিনি গঠিত হয়। পরে এর নাম হয় 'পাপুয়া নিউ গিনি'।

### অস্ট্রেলিয়ার শাসন ও স্বাধীনতা

দ্বিতীয় বিশ্বযুদ্ধের পর, অস্ট্রেলিয়া পাপুয়া এবং নিউ গিনির দুটি নতুন সংযুক্ত অঞ্চলের শাসন কপরিচালনা করে। ১৯৫১ সালের মধ্যে, সখানে একটি ২৮ সদস্যের আইন পরিষদ প্রতিষ্ঠিত হয়েছিল, যদিও এটি সেখানে মূলত অস্ট্রেলিয়ান প্রশাসনিক সদস্যদের আধিপত্য ছিল, পাপুয়া নিউ গিনিবাসীদের জন্য মাত্র ৩ টি আসন বরাদ্দ করা হয়েছিল।অস্ট্রেলিয়ান সামরিক বাহিনীর একজন সদস্য স্যার ডোনাল্ড ক্লেল্যান্ড, এই নতুন কাউন্সিলের প্রথম প্রশাসক ছিলেন।

১৯৬৪ সালে, কাউন্সিলটি বিলুপ্ত হয়ে যায় এবং পাপুয়া এবং নিউ গিনির ৬৪ সদস্যেকে নিয়ে ’হাউস অফ অ্যাসেম্বলি’ গঠিত হয়। যেখানে প্রথমবারের মতো পাপুয়া নিউ গিনির সদস্য সংখ্যাগরিষ্ঠতা ছিল। ১৯৬৭ সালে এই সভার সদস্য সংখ্যা বেড়ে দাঁড়ায় ৮৪ এবং ১৯৭১ সালে ১০০ জন

জুলাই মাসে ১৯৭২ সালের পাপুয়া নিউ গিনির সাধারণ নির্বাচনে মাইকেল সোমারে প্রথম পাপুয়া নিউ গিনির মুখ্যমন্ত্রী নির্বাচিত হন। ডিসেম্বরে, হুইটলাম প্রধানমন্ত্রী হিসাবে নির্বাচিত হন ১৮৭২ অস্ট্রেলিয়ান ফেডারেল নির্বাচন। এরপরে হুইটলাম সরকার ১৯৭৩ সালের শেষের দিকে স্ব-শাসন প্রতিষ্ঠা করে

## সরকার ও রাজনীতি

পাপুয়া নিউ গিনি একটি কমনওয়েলথ রাজ্য, ব্রিটেনের রাজা তৃতীয় চার্লস পাপুয়া নিউ গিনির নিয়মতান্ত্রিক প্রধান। বিদায়ী শাসকগোষ্ঠী অস্ট্রেলিয়া ধারণা করেছিল যে পাপুয়া নিউ গিনি ব্রিটিশ রাজতন্ত্রের অধীনে থাকবে না। তবে পরবর্তিতে প্রতিষ্ঠাতারা ব্রিটিশ রাজতন্ত্রে ধারণ করেলে তা নতুন রাষ্ট্রের জন্য সম্মানসূচক হবে বিবেচনা করেছিল।   পাপুয়া নিউ গিনির গভর্নর-জেনারেল রাজার প্রতিনিধিত্ব করেন। কমনওয়েলথ রাজ্যগুলির মধ্যে পাপুয়া নিউ গিনি এবং সলোমন দ্বীপপুঞ্জ এমন দুটি দেশ যেখানে গভর্নর-জেনারেল জাতীয় সংসদ কর্তৃক মনোনিত হবার পরে ব্রিটিশ রাজা কর্তৃক নিযুক্ত হন। যদিও সাংবাধানিকভাবে রাজা সংসদ দ্বারা মনোনিত ব্যাক্তিকেই এই পদে মনোনয়ন দিতে বাধ্য নন।

### প্রশাসনিক বিভাগসমূহ

পাপুয়া নিউ গিনি চারটি অঞ্চলে বিভক্ত, যদিও সেগুলো কোন প্রশাসনিক বিভাগ নয়। তবে সরকারী, বাণিজ্যিক, ক্রীড়া এবং অন্যান্য ক্রিয়াকলাপ সহ আরো অনেক দিক থেকে বেশ গুরুত্বপূর্ণ। দেশটিতে ২২টি প্রদেশ-পর্যায়ের বিভাগ রয়েছে। এদের মধ্যে ২০টি প্রদেশ, বুগেনভিলের স্বায়ত্তশাসিত অঞ্চল এবং জাতীয় রাজধানী জেলা। প্রতিটি প্রদেশ এক বা একাধিক জেলায় বিভক্ত। জেলাসমূহে এক বা একাধিক পাপুয়া নিউ গিনির স্থানীয় স্তরের সরকারে বিভক্ত।

### সামরিক

পাপুয়া নিউ গিনির প্রতিরক্ষা বাহিনী দেশ প্রতিরক্ষার দায়িত্বে নিয়োজিত একটি সামরিক সংস্থা। এর তিনটি শাখা আছে। স্থল শাখাটির ৭ টি ইউনিট রয়েছে, রয়েল প্যাসিফিক আইল্যান্ড রেজিমেন্ট, একটি বিশেষ বাহিনী ইউনিট, একটি ইঞ্জিনিয়ারস ব্যাটালিয়ন, সিগন্যালস এবং স্বাস্থ্য সম্পর্কিত আরও তিনটি ছোট ইউনিট আর একটি সামরিক একাডেমী। একটি এয়ারক্রাফট স্কোয়াড্রন নিয়ে গঠিত এয়ার এলিমেন্ট, যা অন্যান্য সামরিক শাখার লোকবল ও সরঞ্জামাদি পরিবহনে ব্যবহৃত হয়। মেরিটাইম এলিমেন্টে চারটি প্রশান্ত মহাসাগরীয় শ্রেণির টহল বোট, তিনটি প্রাক্তন অস্ট্রেলিয়ান ল্যান্ডিং ক্র্যাফট এবং একটি গার্ডিয়ান-শ্রেণির টহল নৌকা আছে। ল্যান্ডিং ক্র্যাফটগুলোর মধ্যে একটি প্রশিক্ষণ জাহাজ হিসাবে ব্যবহৃত হয়।

### অপরাধ ও মানবাধিকার

পাপুয়া নিউ গিনিকে প্রায়শই নারীর বিরুদ্ধে সহিংসতার জন্য বিশ্বের সবচেয়ে খারাপ স্থান হিসাবে চিহ্নিত করা হয়। দ্য ল্যানসেটের ২০১৩ সালের একটি গবেষণায় দেখা গেছে যে বুগেনভিল দ্বীপের ২৭% পুরুষ তাদের স্ত্রী বা সঙ্গী নয় এমন নারীদের ধর্ষণ করার কথা জানিয়েছেন। এবং গণধর্ষণের হার ১৪.১%। ইউনিসেফের মতে, ধর্ষণের শিকার প্রায় অর্ধেকের বয়স ১৫ বছরের কম এবং ১৩ শতাংশের বয়স ৭ বছরের কম সাবেক পার্লামেন্টারিয়ান ডেম ক্যারল কিডুকে উদ্ধৃত করে চাইল্ডফান্ড অস্ট্রেলিয়ার এক প্রতিবেদনে বলা হয়েছে, ধর্ষণের পর চিকিৎসা নিতে আসা ৫০ শতাংশের বয়স ১৬ বছরের নিচে, ২৫ শতাংশের বয়স ১২ বছরের কম এবং ১০ শতাংশের বয়স ৮ বছরের নিচে। সংশ্লিষ্ট মন্ত্রী হিসাবে ডেম ক্যারলের মেয়াদে, সংসদ পরিবার সুরক্ষা আইন (২০১৩) এবং লুকাউটিম পিকিনি আইন (২০১৫) পাস করেছে, পরিবার সুরক্ষা বিধিমালা ২০১৭ সাল পর্যন্ত আদালতে চ্যালেঞ্জ করার কারণে অনুমোদিত হয়নি।

পার্বত্য অঞ্চলে উপজাতীয়দের মধ্যে সহিংসতা দীর্ঘকাল ধরে চলে আসছে। আগ্নেয়াস্ত্রের ব্যবহার বৃদ্ধি পাওয়ায় আরও বেশি প্রাণহানি ঘটছে।

## অর্থনীতি

পাপুয়া নিউ গিনি প্রাকৃতিক সম্পদে সমৃদ্ধ। যার মধ্যে আছে খনিজ, বন, সামুদ্রিক সম্পদ (বিশ্বের প্রধান টুনা সম্পদ মজুদের একটি বড় অংশ।) এবং কিছু কৃষি জমি। 
প্রত্যন্ত উচ্চ পর্বতমালা, উপত্যকা, জলাভূমি এবং দ্বীপপুঞ্জ এবং অবকাঠামো উন্নয়নের উচ্চ ব্যয় এবং আরো অন্যান্য কিছু  কারণে বিদেশী উন্নয়ন প্রতিষ্ঠানগুলোর পক্ষে এখানে কাজ করা বেশ কঠিন।

২০১৯ সালের হিসাবে, পিএনজির প্রকৃত জিডিপি বৃদ্ধির হার ছিল ৩.৮%, মুদ্রাস্ফীতির হার ৪.৩%

### স্বর্ণ আবিষ্কার

১৮৫২ সালে পাপুয়ান উপদ্বীপের রেডস্কার উপসাগরের মৃৎপাত্রে প্রথম সোনার সন্ধান পাওয়া যায়।

### পরিবহণ
দেশটির পার্বত্য অঞ্চল বিশাল পরিবহনের জন্য একটি বাধা। পাপুয়া নিউ গিনিতে ঔপনিবেশিক আমলে বিমানের প্রোচলন শুরু হয়েছিল। বর্তমানে বেশিরভাগ ভ্রমণ ও মলামাল পরিবহনের জন্য বিমানের ব্যবহার করা হয়। রাজধানী পোর্ট মোর্সবির সাথে পিএনজির অন্যান্য প্রধান শহরগুলির কোনও সড়কযোগাযোগ নেই। একইভাবে, অনেক প্রত্যন্ত গ্রামে পৌছানোর জন্য একমাত্র মাধ্যম হল হালকা বিমান।

## জনসংখ্যা

পাপুয়া নিউ গিনি বিশ্বের অন্যতম বৈচিত্র্যময় জনসংখ্যার দেশ। ২০২০ সালের হিসাবে আনুমানিক ৮.৯৫ মিলিয়ন মানুষ এখানে বাস করে।

## তথ্যসূত্র

 

বিষয়শ্রেণী:ওশেনিয়া
বিষয়শ্রেণী:এশিয়ার রাষ্ট্র
বিষয়শ্রেণী:ওশেনিয়ার রাষ্ট্র
বিষয়শ্রেণী:পাপুয়া নিউগিনি
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:মেলানেশিয়ার রাষ্ট্র
বিষয়শ্রেণী:অস্ট্রেলেশিয়ার রাষ্ট্র
বিষয়শ্রেণী:ইংরেজি ভাষী দেশ ও অঞ্চল